Renault R29
Renault R29 – Formulės 1 automobilis, 2009 m. sezone naudojamas Renault ekipos. Pirmą kartą viešumoje automobilis pasirodė sausio 19 d. Algarvės žiede Portugalijoje. Nuo sausio 19 iki sausio 22 d. ekipa dalyvavo bandymuose. Pirmas dvi dienas už automobilio vairo sėdėjo brazilas N. Piquet jaunesnysis, kitas dvi – ispanas F. Alonso. Po Vengrijos GP iš ekipos buvo atleistas Piquet, o vietoj jo komandoje debiutavo prancūzas Romainas Grosjeanas.